-บรรยากาศ-
ร้านตกแต่งง่ายๆเป็นโทนสีขาวฟ้าสบายตา เพิ่มดีเทลด้วยโคมไฟห้อยจากเพดาน ดูนั่งชิลๆค่ะ ตอนกลางวันลูกค้าค่อนข้างมาก เพราะอยู่ในโซนออฟฟิศ

-เมนู-
กับข้าว อาหารจานเดียว เบเกอรี่ ขนมหวานแบบไทยๆ และเครื่องดื่ม

-เมนูที่ได้ทาน-
1. "เฟรนช์ฟรายด์ปรุงรส" (120 บาท) ทางร้านใช้เป็นมันฝรั่งเกรียวทอดคลุกเคล้ากับผงปรุงรส เสิร์ฟร้อนๆค่ะ
2. "เบค่อนพันเห็ดเข็มทอง" (160 บาท) เบคอนชิ้นหนาๆพันเห็ดเข็มทองขาวๆ ย่างมาหอมๆ ราดด้วยซอสรสหวานๆเค็มๆ ตกแต่งด้วยชิ้นพริกเหลือง แดง และเขียวค่ะ
3. "ลาบหมูทอด" (130 บาท) ลาบหมูปั้นก้อนทอดด้านนอกมากรอบๆ ภายในเป็นหมูนุ่ม รสเปรี้ยว เค็ม เผ็ด หอมและมีความกรุบๆจากข้าวคั่วด้วย
4. "ปากหม้อญวณ" (130 บาท) เส้นปากหม้อเหนียวนุ่มห่อไส้หมูสับปรุงรส ทานกับหอมเจียว และน้ำราด อร่อยดีค่ะ
5.*** "ข้าวแกงเหลืองแซลม่อน" (210 บาท) หนึ่งในเมนูอาหารกลางวันที่พลาดไม่ได้ค่ะ ทางร้านจะเสิร์ฟเป็นแกงเหลืองหน่อไม้ มีแซลม่อนชิ้นใหญ่ๆมาด้วย เสิร์ฟกับเครื่องเคียงอย่างไข่เค็ม ปลาสลิดทอด หมูฝอย และข้าวเปล่า 1 จานค่ะ ตัวแกงเหลืองรสชาติเข้มข้น แบบเปรี้ยวนำ เค็มตาม ทานกับเครื่องเคียงที่มาด้วยกัน คือดีเลยค่ะ
6.*** "ข้าวกระดูกหมูอ่อนคั่วกลิ้ง" (170 บาท) ชุดนี้มีทั้งคั่วกลิ้งกระดูกหมูน้ำคลุกคลิกโรยด้วยใบมะกรูดฝอยหอมๆ น้ำซุปร้อน และข้าวสวยค่ะ ตัวคั่วกลิ้งรสเข้มข้นถึงเครื่อง ออกเผ็ด เค็ม ทานกับข้าวร้อน ซดน้ำแกงดับเผ็ด อร่อยค่ะ
7. "ข้าวผัดหนำเลียบ" (170 บาท) ข้าวผัดหนำเลียบสีออกดำๆ เสิร์ฟตัดสีด้วยพริกสับสีแดง หอมแดงสีขาวชมพู ถั่วหิมพานต์สีน้ำตาลอ่อนๆ และมะนาวหนึ่งซีกค่ะ ตัวข้าวผัดมาร้อนๆรสหอมมัน เค็มนิดๆ คลุกด้วยเครื่องที่เสิร์ฟมากับบีบมะนาว เข้ากันดีค่ะ

-การบริการ-
บริการมาตรฐาน รออาหารไม่นานค่ะ

-การเดินทาง-
ร้านอยู่ใน Empire Tower ชั้น G ค่ะ สามารถเดินทางไปด้วยรถไฟฟ้า ออกสถานีช่องนนทรี แล้วออกทางที่ไปตึก Empire ได้เลยค่ะ มีทางเชื่อมเข้าตึก แล้วลงบันไดเลื่อนในตึกไปหนึ่งชั้นค่ะ

-ที่จอดรถ-
อาคารจอดรถของตึก แต่ถ้ามาวันจันทร์ถึงศุกร์ แนะนำให้นั่งรถไฟฟ้าจะสะดวกกว่าค่ะ

KiMCHi WaSaBi
13/03/2015